Държавен вестник, бр. 22, 2025 г., стр. 3

БРОЙ  22	
Д Ъ Р Ж А В Е Н  В Е С Т Н И К 	
СТР.  3  
от Изборния кодекс (ИК), за някои от които 
сочи конкретни избирателни секции.
Вносителят на искането по к.д. № 35/2024 г. –
65 народни представители от 51-вото Народ­
но събрание – счита изборите за народни 
представители за 51-вото Народно събрание, 
произведени на 27.10.2024 г., за незаконни, 
като оспорва резултата във всеки от много­
мандатните изборни райони с твърдения за 
незачитане на стандартите за произвеждане 
на избори, обективирани в Конституцията, 
Изборния кодекс, правото на Европейския 
съюз и Конвенцията за защита на правата на 
човека и основните свободи, за нарушения 
при броенето на гласовете и отразяването на 
резултата в протоколите на секционни изби­
рателни комисии, което съчетано с ниската 
избирателна активност води до промяна на 
изборния резултат, както и с твърдения за 
конкретни нарушения на Изборния кодекс 
и на методическите указания на Централ­
ната избирателна комисия, за които сочи 
конкретни избирателни секции.
Вносителят на искането по к.д. № 36/2024 г. –
50 народни представители от 51-вото Народ­
но събрание – счита изборите за народни 
представители за 51-вото Народно събрание, 
произведени на 27.10.2024 г., за незаконни с 
твърдения за: 1) нарушения и престъпления 
против политическите права на граждани­
те; 2) нарушения, „свързани с изготвянето 
и предаването на избирателните протоко­
ли“ от секционни избирателни комисии; 
3) нарушения, „свързани с невключено/
неработещо/невярно заснемащо видеонаблю­
дение при броенето в изборните секции“; 
4) „многобройни проблеми с машинното 
гласуване“; 5) „разминавания между данните 
във флашките и избирателните протоколи“; 
6) нарушения, „свързани с данни за общия 
брой гласоподаватели и броя на българските 
граждани“; 7) смяна на членове на секционни 
избирателни комисии в деня за размисъл и 
в изборния ден, за които нарушения сочи 
конкретни избирателни секции.
Вносителят на искането по к.д. № 37/2024 г. – 
60 народни представители от 51-вото Народно 
събрание – оспорва законността на изборите 
за народни представители за 51-вото Народ­
но събрание, произведени на 27.10.2024 г., в 
конкретно посочени 452 избирателни секции 
с твърдения за нарушения на чл. 272 във 
връзка с чл. 57, т. 34 и на чл. 280, ал. 1 и 2 
във връзка с чл. 279, ал. 1, т. 1 – 6 ИК.
С определения от 26.11.2024 г. Съдът до­
пусна за разглеждане по същество исканията 
на вносителите по петте дела и конституира 
по всяко от тях заинтересувани институции: 
Народното събрание, президента, Минис­
терския съвет, Върховния касационен съд, 
Върховния административен съд, главния 
прокурор и Централната избирателна коми­
сия. Съдът даде четиринадесетдневен срок 
на заинтересуваните страни да представят 
становище, а на вносителите – да представят 
допълнителни съображения.
Поради предмета на делата – изборите 
за народни представители, произведени на 
27.10.2024 г., Съдът ги обедини за общо раз­
глеждане под номера на к.д. № 33/2024 г., с 
оглед на което извърши всички следващи 
процесуални действия по к.д. № 33/2024 г.
В дадения от Съда срок становище по 
к.д. № 33/2024 г. и присъединените към него 
дела от конституираните заинтересувани 
страни предостави единствено Централна­
та избирателна комисия. В становището си 
Централната избирателна комисия излага 
подробно законодателната уредба на избор­
ния процес и приетите от комисията актове 
в изпълнение на закона с цел организация 
на изборния процес. Комисията намира 
изложените в исканията твърдения за „не­
законосъобразност на проведените избори 
поради нарушения при осъществяване на 
видеонаблюдението и несъответствие между 
данните във флашпаметите и отразените 
в протокола на СИК, че нямат законова 
обосновка, предвид че Изборният кодекс не 
определя същите като средство за отчитане 
на изборния резултат“. Сочи, че визираните в 
„искането по к.д. № 34/2024 г., присъединено 
към к.д. № 33 от 2024 г., „секции – фантоми“ 
са образувани като подвижни избирателни 
комисии и техните протоколи представля­
ват част от отчетените изборни резултати и 
са публикувани на интернет страницата на 
ЦИК в раздел „Резултати“ за всяка секция 
и за всеки изборен район“.
В дадения от Съда срок допълнителни съ­
ображения по искането предостави единстве­
но вносителят на искането по к.д. № 34/2024 г. 
В документа, наречен „молба – допълнение“, 
вносителят представя „допълнителни дан­
ни“ – „останалата част от резултатите от 
извършените от експертите ни изследвания 
на данните от избора на 27.10.2024 г. и ана­
лизът на същите“. Молбата – допълнение, 
съдържа виждането на вносителя относно 
проблеми при изготвянето на избирателните 
списъци, информация за допуснати според 
него нарушения на изискванията на Изборния 
кодекс при създаването на избирателните 
секции, като дава пример с образуването 
на избирателните секции в общините в 09 
Кърджалийски изборен район. Молбата – до­
пълнение, съдържа и подробна информация 
за създаването и гласуването с „подвижни 
избирателни секции, гласуването чрез които 
е индикация за купуване на гласове“. Вноси­